Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 949

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 30% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 10 kredit — építészeti, festészeti, módszertani, iparművészet bevezető tárgyak, — a kutatómunka alapismereteinek, segédeszközeinek, módszereinek megismerése, — a művészettörténet legfontosabb intézményeinek megismerése. 4.2.2. Törzs- és szakképzés: 90 kredit — A szakképzés feladata az ókor, középkor, újkor és legújabb kor egyetemes és magyar művészetének megismertetése. — A művészet történetének formai, tartalmi jellegű áttekintése. A művészetelmélet története, összefüggésben az egyes korok művészeti gyakorlatával. Különleges hangsúly van a magyar művészeten, annak egyetemes művészetben betöltött szerepén. — Kronológiai rendben tárgyalja a művészet történetét az ókortól napjainkig, előadások és gyakorlatok keretében, áttekinti a tudománytörténetet is, múzeumi gyakorlattal is elősegíti a múzeumi ismeretek megszerzését. 4.2.3. Szakmai gyakorlat (múzeumi gyakorlat): 5 kredit

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes